Ashanty

Ashanti Hastuti kadhâng èsebbhut kalabân nyaman Ashanty Siddik Hasnoputro, sè èkennal kalabân Ashanty (lahèr 4 Nopèmber 1983) èngghi panèka sorang penyanyè, artis tor sosialita sè abhângsa Inḍonèsia.Sapto Purnomo. "Nama Asli Ashanty Terungkap Saat Ia Pamer Ijazah". Liputan 6. 2020-03-30. Aksès 2025-01-04. 

 Biografi 
Ashanty dhâddhi kalonta è bâkto anyanyè laghu otamana sè ajuḍul Lambâ'. Laghu è album kasebbhut panèka ngèbâ ka stasiun raḍio sareng TV è Inḍonèsia akadhi Dahsyat, Inbox, Play List, Take Him Out Inḍonèsia sareng Kiss Vaganza. Album lu-ghâlluna èngghi panèka Ashanty, èpakalowar taon 2009. Nyamana Ashanty sajen èkennal nalèkana salèrana èpènta Anang Hermansyah kaangghuy aḍuèt. Kaḍuwâna anyanyè laghu sè ajuḍul Tang Jhudhu. Samangkèn Anang sareng Ashanty ampon dhâddhi lakè binè.

 Latar Belakang 
Ashanty èngghi panèka alè' èpar pedangdut Liza Natalia. Salèrana tamaso' an' bungso ḍâri lèma' satarètanan ḍâri pasangan Soejahjo Hasnoputro sè tamaso' katoronan Jhâbâ sareng almh. Fatidah Sidik sè katoronan Prancis-Arab-Inḍonèsia. Ramana èngghi panèka sorang staf ahli è UNICEF, sè nyebabaghi Ashanty segghut ngallè kennengngan neng-neng ka samacâmma naghâra è bâkto ghi' kènè'. Salaèn ka'rowa, salèrana jhughân tamaso' kompoy ḍâri Prof. Dr. KH. abdullah Siddik, SH, sorang diplomat sè kalonta è massa pernatana Prèsiḍèn Soekarno sè pernah ajabat dhâddhi Duta Rajâ RI è Thailand tor dhâddhi tokoh penting ḍâri Bângkolo.Herry Supandi . "Istri Anang Hermansyah, Ashanty Ternyata Keturunan Bangsawan Bengkulu". Detik. 2022-11-11. Aksès 2025-01-04. Salèrana jhughân tamaso' èbhu sambung ḍâri Aurel Hermansyah sareng Azriel Hermansyah.Rintan Puspita Sari. "Perjalanan Ashanty Jadi Ibu Sambung Aurel dan Azriel hingga Dipanggil Bunda". Kompas. 2020-04-02. Aksès 2025-01-04. 

 Kaoḍi'ânna Dhibi'èn 
Ashanty samangkèn akabin sareng penyanyè kontrovèrsial Anang Hermansyah, salèrana aghântè'è posisina Krisdayanti sarta Syahrini mènangka kanca ḍuèt Anang Hermansyah. Ashanty resmi akabin sareng Anang Hermansyah è tangghâl 12 Mèi 2012 è Masjiḍ Al-Bina, Senayan, Jakarta Pusat."Resepsi Kawin Anang-Ashanty, KD Janji Datang". Tempo. 2012-05-20. Aksès 2025-01-04. Rèsèpsi kabinna kaḍuwâna èlaksaaghi kalabân mèwah è Hotèl Shangri-La Jakarta tor dhâddhi sorotan publik sareng èsiaraghi sacara langsung sareng stasiun tèlèvisi nasional. Ḍâri kabinânna kalabân Anang, Ashanty ngaghungè ḍuwâ' ana' kanḍung, Arsy Hermansyah sareng Arsya Hermansyah.

 Sombher